Հայաստանեայց Առաքելական Եկեղեցին աշխարհի հնագոյն ազգային եկեղեցին է իր հարուստ եկեղեցական պատմական մշակոյթով։ Դարեր շարունակ, անոր որդւոց ստեղծագործած սրբազան մատեանները փճացուած եւ այրուած են զանազան օտար արշաւողներու կողմէ։ 1512-ին առաջին փորձը կատարուած է Յակոբ Մեղապարտի կողմէ տպագրելու Հայ Եկեղեցական գրականութիւնը Վենետիկի մէջ։ 500-ամեակի այս առիթով, ձեզի կը ներկայացնենք Հայ Եկեղեցւոյ Գրադարանի համացանցային նիւթերը, ուր պիտի գտնէք զանազան գրքեր, տեսանելիքներ, աղօթքներ եւ այլն։Այս կայքէջի պատրաստութիւնը բաւական աշխատանք եւ ժամանակ պահանջեց։ Եթէ սիրեցիք մեր կայքը, կը խնդրենք որ զայն ուղարկէք ձեր Հայ եւ օտար բարեկամներուն, որպէսզի անոնք եւս կարենան ծանօթանալ, օգտուիլ եւ տարածել Հայ Եկեղեցական գրական, տեսողական մշակոյթը։